b"\n_START_ARTICLE_\nJuan Ram\xc3\xb3n Oliver Chirivella\n_START_SECTION_\nBiografia\n_START_PARAGRAPH_\nVa estudiar a l'Escola de Perits Industrials, on es va graduar com a perit industrial i enginyer t\xc3\xa8cnic. En 1959 va comen\xc3\xa7ar a treballar a Siemens SA, on assol\xc3\xad un c\xc3\xa0rrec d'alt executiu.  _NEWLINE_Durant els darrers anys del franquisme va ser regidor de l'ajuntament de Val\xc3\xa8ncia. Despr\xc3\xa9s de les eleccions municipals espanyoles de 1979 fou elegit diputat de la Diputaci\xc3\xb3 de Val\xc3\xa8ncia, c\xc3\xa0rrec que va ocupar fins a 1991, primer sota les sigles de la UCD, despr\xc3\xa9s en el Partit Dem\xc3\xb2crata Popular, el 1983 dins d'Alianza Popular i des del 1987 dins d'Uni\xc3\xb3 Valenciana, partit del que en fou nomenat secretari general. _NEWLINE_Fou elegit diputat per la prov\xc3\xadncia de Val\xc3\xa8ncia a les eleccions generals espanyoles de 1989, formant part del Grup Mixt. De 1989 a 1993 fou nomenat vocal de la Diputaci\xc3\xb3 Permanent del Congr\xc3\xa9s dels Diputats Despr\xc3\xa9s abandon\xc3\xa0 UV per ingressar en el Partido Popular, partit del qual el 1995 en fou nomenat secretari general de la Conselleria de Sanitat de la Generalitat Valenciana. _NEWLINE_En 2011 fou nomenat acad\xc3\xa8mia de la Reial Acad\xc3\xa8mia de Cultura Valenciana."